חוזה סגול
חוזה סגול

ממלא מקום

הסכם עבודה אישי לשנת תשע"ד
לכבוד: שם משפחה ________________
שם פרטי ________________
ת.ז. ____________________

1. תפקיד ומתכונת העסקה: אנו מאשרים בזאת כי תימנה עם צוות המדריכים של תכנית קרב למעורבות בחינוך, המופעלת ע"י מרמנת ארגון וניהול פרויקטים בע"מ (להלן: "התכנית" ו"החברה", בהתאמה), בשנת הלימודים תשע"ד. 
את/ה תשמש/י כממלא מקום למדריכים בתוכנית קרב. הודעה על מועד מילוי המקום והאתר המוצעים יימסרו לך על ידינו טלפונית. את/ה לא תהיה/י חייב/ת לקבל את ההצעה. להלן פירוט תנאי העסקתך: 
2. תקופת העסקה: ההסכם הנו בתוקף החל מיום __________________ ועד יום _____________. מועד תחילת העסקתך בפועל ע"י החברה לפי הסכם זה מותנה בקבלת אישור בנוגע לתחילת הפעלת התוכנית במוסד בו תשובץ ויחסי עובד ומעביד יחלו מיום תחילת ההעסקה בפועל במוסד ובכל מקרה, לא מוקדם מיום 1.9.2013 ויסתיימו לא יאוחר מיום 31.8.2014, אלא אם העסקתך הופסקה קודם לכן לפי סעיף 1.13 (להלן: "תקופת ההעסקה"). מובהר, כי אין בחתימת הסכם זה משום התחייבות מצד החברה שאכן תועסק בפועל בתכנית בשנת הלימודים תשע"ד או בחלק ממנה. התקופה שמיום 1.9.2013 ועד ליום תחילת העסקתך בפועל לא תבוא במניין בכל הקשור לזכויות התלויות בותק, לכל דבר ועניין. 
עם תום שנת הלימודים בביה"ס כאמור בסעיף 11 להלן, תצא לחופשה שנתית בהתאם למספר ימי החופשה הצבור לזכותך. בתום החופשה השנתית תסתיים העסקתך בחברה.
3. מילוי התפקיד: הנך נדרש/ת שלא לחרוג ממסגרת התפקיד שנקבעה לך ע"י הרכז/ת היישובי/ת. חלה עליך החובה להתייצב לצורך מילוי תפקידך בשעה ובמקום שייקבעו ע"י החברה ו/או מי מטעמה ולבצע תפקידך במסירות, בנאמנות וברמה מקצועית גבוהה. מסגרת ומהות התפקיד ייקבעו ע"י החברה וימסרו לך. מובהר בזאת כי נאסר עליך לקבל על עצמך או לבצע כל משימה, תפקיד או מטלה אחרת או נוספת על תפקידך הנ"ל, לפי פניית ביה"ס או גן הילדים בו תוצב ע"י החברה  או גורם אחר כלשהו.
4. כפיפות: לרכז/ת היישובי/ת.
5. שכר: שכרך יהיה בסך __________ ₪ ברוטו לכל שעת עבודה שתבצע/י בפועל, עפ"י טבלאות השכר של תוכנית קרב, כל זאת, בתנאי שתציג/י תעודות השכלה ותעודות רלוונטיות נוספות וכן אישורים על העסקתך, הכול כפי שיידרש.
שעות העבודה ידווחו על ידך לנציגה המוסמך של החברה ("הרכז/ת יישובי/ת") באמצעות מערכת הדיווח האינטרנטית במועדים שיתפרסמו מזמן לזמן במערכת הדיווח הממוחשבת של התכנית בגין החודש השוטף, לרבות דיווח עבור הימים שנותרו עד לסוף החודש לפי הביצוע המתוכנן כאשר שינוי מהתכנון ידווח על ידיך בחודש העוקב. דיווח כאמור יהיה כפוף לאישור הרכז/ת  היישובי/ת ומנהל/ת ביה"ס. שכרך עבור השעות שדווחו ואושרו כאמור, ישולם לך עד ל-9 לחודש שלאחר החודש לגביו נמסר הדיווח המאושר. להסרת ספק מובהר, כי עבור ימים בהם לא מתקיימים לימודים או פעילות בבית הספר ועקב כך תימנע עבודתך, לא תהיה/י זכאי/ת לשכר או תשלום אחר כלשהו. החברה תנכה משכרך את כל המסים ותשלומי החובה שמעביד חייב לנכותם כדין משכר עובדיו, לרבות מס הכנסה, דמי ביטוח לאומי, מס בריאות וכיוצ"ב. מובהר בזאת, כי תנאי עבודתך מוסדרים במלואם בחוזה העסקה זה בלבד ולא יחולו על הצדדים הוראות הסכמים קיבוציים ו/או הסדרים קיבוציים ו/או נהלים או נוהגים ו/או תנאי עבודה אחרים החלים על עובדי הוראה ו/או עובדי משרד החינוך, אלא אם נקבעו מפורשות בהסכם זה.
במידה והנך מועסק/ת בגני ילדים ישולם השכר שנקבע ליחידה של 45 דקות. עבור יחידה של 60 דקות, ישולם השכר לפי מקדם 1.3 בגין פיצול קבוצת הגן לשתי קבוצות.
6. היקף העסקה: החברה אינה מתחייבת להעסיק אותך בהיקף כלשהו של שעות, אם בכלל ולא תהיה לך כל טענה או דרישה לעניין היקף העסקתך.  
7. דמי הבראה: בשיעור הקבוע בצווי הרחבה המוצאים מזמן לזמן ע"י שר העבודה והרווחה והחלים במגזר הפרטי.
8. דמי מחלה: עפ"י הקבוע בחוק דמי מחלה.
9. ביטוח פנסיוני: החל מתחילת העסקתך, תהיה זכאי להפרשות בהתאם לקבוע בצו ההרחבה בדבר ביטוח פנסיוני,  אולם החברה תהיה רשאית, לפי שיקול דעתה הבלעדי, להחליט על ביטוח בפנסיה מקיפה ובמקרה כזה יופרשו לקרן פנסיה לפי בחירתך. במידה ולא תודיע לחברה על בחירתך בקרן כאמור בתוך 14 יום ממועד תחילת העסקתך, תפריש לך החברה לקרן "מקפת"  (להלן: "הקרן") במקום ההפרשות לפי צו ההרחבה הנ"ל, מדי חודש 19.83% מן השכר ללא נלוות (8.33% פיצויים, 6% גמל על חשבון החברה ו-5.5% גמל על חשבון העובד/ת) בחתימתך על הסכם זה הנך נותן/ת הסכמתך לניכוי כאמור משכרך. במקרה בו תבוטח בפנסיה מקיפה, הפרשות החברה במרכיב פיצויי הפיטורים יבואו במקום פיצויי פיטורים שתהיה/י זכאי/ת להם, בהתאם להוראות סעיף 14 לחוק פיצויי פיטורים. בחתימתך בשולי הסכם זה ניתנת הסכמתך להסדר לפי האישור הכללי בדבר תשלומי מעבידים לקרן פנסיה ולקופת ביטוח במקום פיצויי פיטורים, לפי סעיף 14 לחוק פיצויי פיטורים, שהעתק ממנו מצ"ב כנספח "ב".
10. חופשה: עפ"י הקבוע בחוק. מועד ניצול החופשה הוא עם תום שנת הלימודים בבית הספר.
11. החזר הוצאות נסיעה: על פי דין( בכפוף לדיווח חודשי שלך שאושר ע"י מנהל/ת בית הספר והרכז/ת היישובי/ת.  לחילופין ישולם לך החזר הוצאות שימוש ברכב פרטי, עפ"י דיווח ק"מ ליום שאושר ע"י הרכז/ת היישובי/ת**.

יודגש כי אם הנך מועסק/ת בכמה מוסדות [בתי ספר/גני ילדים], תדווח/י ותקבל/י בנוסף להוצאות הנסיעה מביתך לעבודה וחזרה לביתך אך ורק הוצאות נסיעה במעבר ממוסד אחד למשנהו, זאת כאשר העסקה באותם מוסדות מתבצעת באותו יום.

תשלום לפי דיווח ק"מ מוגבל עד 50 ק"מ לעובדים באזור המרכז, אשדוד וירושלים ועד 80 ק"מ ליום לעובדים באזורים צפון ודרום. הקביעה בדבר הגבלת הק"מ תיעשה עפ"י מקום הקליטה של העובד/ת.
12. הפסקת העסקה: 
12.1. החברה תהיה רשאית להפסיק את העסקתך בכל עת לפני תום התקופה הנקובה בסעיף 2 לעיל לפי שיקול דעתה הבלעדי, בהודעה מוקדמת כדין. 
12.2 בחתימתך על הסכם זה הנך מאשר/ת כי ידוע לך שצורכי החברה עשויים להשתנות מעת לעת, אף במהלך שנת הלימודים וכי אין בהסכם העסקה זה משום התחייבות להעסיקך עד תום שנת הלימודים תשע"ד. מתן ההודעה המוקדמת על פי דין, יהווה את מלוא הפיצוי לו תהא זכאי/ת בגין הפסקת העסקתך כאמור. 
12.3. במידה שתהיה/י מעוניין/ת לסיים העסקתך תהיה/י חייב/ת במתן הודעה מוקדמת כדין.
13. חובת סודיות: חלה עליך חובת סודיות מלאה, לגבי כל מידע מכל מין וסוג שהוא שיגיע לידיך במהלך או עקב העסקתך והנך מחויב להימנע מלמסור לצד שלישי כלשהו מידע בנוגע לתכנית, לתכניה ולתנאי העסקתך בחברה במסגרתה. כן חל עליך איסור שימוש שלא לצרכיי עבודתך בחברה, בתכניות הלימוד הנמסרות לך או בחלק כלשהו מהן, שכל הזכויות בהן מצויות בידי החברה.
14. שמירה על מוניטין: הנך מתחייב להימנע מכל פגיעה בשמה הטוב ו/או במוניטין התכנית ו/או החברה ו/או בעסקיה של החברה ובכלל כך, עובדיה ו/או מנהליה.
15. מבנה התכנית: מובהר בזאת כי "קרן קרב" משתתפת במימון התכנית, בקביעת תכניה החינוכיים ובועדת ההיגוי שלה, אולם היא אינה מפעילה את התכנית, והאחריות המלאה להפעלתה של התכנית הינה של החברה. חשוב לכן שבהצגת התכנית בפני הגופים המעורבים בה, רשויות, בתי ספר וכל גורם אחר, יובהר כי לקרן קרב אין אחריות ניהולית ביחס להפעלת התכנית וכי אין לך כעובד/ת החברה סמכות להתחייב בשם קרן קרב.

16. מיצוי תנאים: הסכם זה ממצה באופן סופי ומוחלט את תנאי העסקתך בחברה ולא תהיה זכאי לכל תשלום, הטבה, זכות נלווית, החזר הוצאות וכיוצ"ב, אשר אינם מפורטים בהסכם זה.
17. שינויים: כל שינוי בהוראות ההסכם לא יהיה תקף אלא אם כן נערך במסמך נפרד בכתב ונחתם ע"י הרכז/ת היישובי/ת.
18. בחתימתך על הסכם זה הינך מאשר/ת נכונות הפרטים שמסרת בטופס פרטי שכר המצ"ב כנספח "א".
לגברים בלבד:
19. כתנאי לתחילת העסקתך בחברה על פי הסכם, זה הינך נידרש להמציא לחברה אישור ממשטרת ישראל כי אין מניעה להעסקתך לפי החוק למניעת העסקה של עברייני מין במוסד המכוון למתן שירות לקטינים, התשס"א-2001 וכי לא הורשעת בעבירת מין שבוצעה בהיותך בגיר ונידונת עליה לשנה מאסר בפועל או יותר. כן הינך מתחייב להודיע לחברה מיידית אם יחול בכך שינוי כלשהו ו/או אם יוגש נגדך כתב אישום בגין עבירה כנ"ל ו/או אם תורשע בעבירה כנ"ל. 
בחתימתי אני מאשר/ת, כי קראתי והבנתי את תנאי העסקתי ואני מסכים/מה לאמור בהסכם זה. 
 ______________     
        _________________ 
         ____________________ 
       _________________
          תאריך

                שם העובד/ת                         חתימת העובד/ת
                                החברה
נחתם בפני, ____________ נציג החברה וכן בפני ____________ (מנהלת/מנהל ביה"ס).

חתימה וחותמת האזור _______________________

* 	צווי הרחבה המוצאים מזמן לזמן ע"י שר התמ"ת.


**	מותנה בהצהרה והתחייבות כי הנך בעל/ת רישיון נהיגה תקף ומשתמש/ת ברכבך הפרטי לצורך נסיעות  במסגרת העבודה.


התשלום כפוף לנוהלי החברה ויבוא במקום הזכות להחזר הוצאות נסיעה לפי צווי הרחבה.	








